
Szentendre Város Önkormányzat Képviselő-testületének

2025. december 11-i üléséről készült jegyzőkönyvéből

14.
Előterjesztés a térítésmentesen tulajdonba kapott ingatlanokkal kapcsolatos, az MNV Zrt.-hez benyújtandó nyilatkozatról - kiegészítés

Előadó: Fülöp Zsolt polgármester
Szentendre Város Önkormányzat Képviselő-testületének

209/2025. (XII.11.) Kt. sz. határozata:

Szentendre Város Önkormányzat Képviselő-testülete 
1.  a Magyar Állam képviseletében eljáró Magyar Nemzeti Vagyonkezelő Zrt-vel megkötött

2022. május 11-én hatályba lépett megállapodásban foglalt kötelezettségei teljesítésével kapcsolatosan úgy nyilatkozik, hogy a Szentendre, külterületi, 0278/2 hrsz-ú, kivett közút megnevezésű, 14.662 m2 területű ingatlan 238/14662 hányadát
- az Önkormányzat a megállapodás aláírásától, 2022. május 11-től jelen nyilatkozat meghozataláig terjedő időben nem idegenítette el (ideértve az ellenérték nélkül történő elidegenítést és apportálást is), és a megállapodás alapján, a tulajdonjog megszerzésétől számított 15 évig nem is kívánja elidegeníteni, 

- továbbá a birtokbavételtől, 2022. július 14-től jelen nyilatkozat meghozataláig terjedő időben a megállapodásban megjelölt hasznosítási célnak megfelelően, településüzemeltetési önkormányzati feladatok ellátásának elősegítése érdekében helyi közúthálózat fejlesztése céljára hasznosította, és a tulajdonjog megszerzésétől számított 15 évig a megállapodásnak megfelelően kívánja hasznosítani, valamint 

- állagát megóvja.

2. Felkéri a Polgármestert, hogy a nyilatkozatot a Magyar Nemzeti Vagyonkezelő Zrt-hez juttassa el. 

Felelős: Polgármester

Határidő: 2025. december 31.  

Végrehajtásért közvetlenül felelős: Vagyongazdálkodási Iroda

 K. m. f.

Fülöp Zsolt s. k.
dr. Ignácz Dávid s. k.


polgármester
jegyző

Kapja:
1. Jogi Iroda – irattár

2. A Képviselő-testület tagjai

3. Vagyongazdálkodási Iroda, Kiemelt vagyongazdálkodási referens - intézkedésre
Közzétéve az L/Testületi anyagok/Határozatok mappában és a Weboldalon.
A kiadmány hiteléül:
Szentendre, 2025. december 12.
Simor Györgyné
jegyzőkönyvvezető

